આ સપાટી પછી જેટલું પાણી ભરાશે તે દરવાજાના કારણે વધારાનો સંગ્રહ થશે. નર્મદાના કુલ ૨૯ મિલિયન એકર ફૂટ કેચમેન્ટ એરિયાની ક્ષમતા સામે ગુજરાત અને મધ્યપ્રદેશના જળાશયોમાં ૧૩.૪૫ એમએએફ પાણીનો સંગ્રહ થયો છે. જે ગત વર્ષે ૧૫.૭૬ એમએએફ હતો. આ વર્ષે હજુ એક મહિનો વરસાદની સીઝન બાકી છે ત્યારે વધુ પાણીનો જથ્થો આવશે તેવી આશા છે. હાલ સિંચાઇ માટે ૭ હજાર ક્યુસેક પાણી છોડવામાં આવી રહ્યું છે. ટપ્પર ડેમમાં ૫૦૦ એમસીએમએફ પાણી નખાયું છે. મચ્છુ ડેમમાં પાણી ભરવાનું કામ શરૂ કરાયું છે અને સુરેન્દ્રનગરમાં પણ ધોળી ધજા ડેમમાં નર્મદાનું પાણી નખાઇ રહ્યું હોવાનું પણ તેમણે જણાવ્યું હતું.